Ministarstvo kulture i medija

Runjaninova 2, 10000 Zagreb

OIB: 37836302645

Razdjel/glava: 05505

Obrazloženje općeg dijela financijskog plana za razdoblje 2025. – 2027. godine

1. PRIHODI

 Obrazloženje ukupno planiranih prihoda

Ukupni prihodi Ministarstva kulture i medija za 2025. godinu planirani su u iznosu od 790.814.484 eura. Za 2026. godinu projicirani su u iznosu od 608.538.587 eura a za 2027. godinu projicirani su u iznosu od 436.654.701 eura a odnose se najvećim dijelom na prihode iz nadležnog proračuna. Na aktivnostima koje se financiraju EU sredstvima planirani su iznosi prihoda Tekuće pomoći od međunarodnih organizacija (financiranje Hrvatskog povjerenstva za UNESCO), Tekuće pomoći od institucija i tijela EU (za program učikoviti ljudski potencijali 2021-2027, za Desk: Kreativna europa - kultura – CED i Operativni program konkurentnost i kohezija), Kapitalne pomoći od institucija i tijela EU (za provođenje programa sredstvima iz Mehanizama za oporavak i otpornost).

Nadalje, planirani su i naknade za priređivanje igara na sreću planirane su za sukladno Uredbi o kriterijima za utvrđivanje korisnika i načinu raspodjele dijela prihoda od igara na sreću na izvor financiranja je 41 Prihodi od igara na sreću, kao i prihodi od spomeničke rente na izvoru financiranja 42.

Ostali prihodi planirani su za 2025. godinu u iznosu od 6.636,00 eura a za 2026. i 2027. godinu projicirani su u istom iznosu. Odnose se na konzervatorsko-arheološka istraživanja a izvor financiranja je 43 Ostali prihodi za posebne namjene.

1. RASHODI

 Obrazloženje ukupno planiranih rashoda

Ukupni rashodi Ministarstva kulture i medija za 2025. godinu planirani su u iznosu od 802.769.314 eura. Za 2026. godinu projicirani su u iznosu od 608.792.089 eura a za 2027. godinu projicirani su u iznosu od 436.556.752 eura. Od ukupno planiranih rashoda najveći dio kroz sve godine odnosi se na materijalne rashode koji najvećim dijelom uključuju rashode za usluge i rashode za materijal i energiju.

Rashodi za zaposlene

Rashodi za zaposlene planirani su za 2025. godinu u iznosu od 13.841.972 eura, za 2026. godinu projicirani su u iznosu od 13.908.475 eura a za 2027. godinu projicirani su u iznosu od 13.975.310 eura. Odnose se na plaće, ostale rashode za zaposlene i doprinose na plaće za 388 zaposlenika Ministarstva kulture i medija te 19 dislociranih ustrojstvenih jedinica (konzervatorski odjeli) u sastavu Uprave za zaštitu kulturne baštine.

Materijalni rashodi

Materijalni rashodi planirani su za 2025. godinu u iznosu od 3.173.713 eura, za 2026. godinu projicirani su u iznosu od 3.158.713 eura a za 2027. godinu projicirani su u iznosu od 3.151.713 eura. Odnose se na naknade troškova zaposlenima, rashode za materijal i energiju, rashode za usluge i ostale nespomenute rashode poslovanja.

Financijski rashodi

Financijski rashodi planirani su za 2025. godinu u iznosu od 2.600,00 eura a za 2026. i 2027. godinu projicirani su u iznosu od 2.650,00 eura. Odnose se na bankarske usluge i usluge platnog prometa i zatezne kamate.

Naknade građanima i kućanstvima u novcu

Naknade građanima i kućanstvima u novcu planirane su za 2025., 2026. i 2027. godinu u istom iznosu u iznosu od 6.700,00 eura. Odnose se na stipendije i školarine radnika koje su odobrene od strane poslodavca, mirovinsko i zdravstveno osiguranje umjetnika i nagrađene osobe.

Pored navedenih, planiran su još i rashodi za nabavu proizvedene dugotrajne imovine, rashodi za dodatna ulaganja na nefinancijskoj imovini, ostali rashodi, subvencije, te pomoći

dane u inozemstvo i unutar općeg proračuna.

III. PRIJENOS SREDSTAVA IZ PRETHODNE I U SLJEDEĆU GODINU

Ukupan prijenos sredstava iz 2024. godine planiran je u visini 6.562.811 eura. Odnosi se na izvor financiranja 41 sukladno Uredbi o kriterijima za utvrđivanje korisnika i načinu raspodjele dijela prihoda od igara na sreću, izvor financiranja 42 sukladno procjeni prihoda od spomeničke rente.

IV. UKUPNE I DOSPJELE OBVEZE

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 1.263.296,57 EUR |  1.248.249,57 EUR |
| Dospjele obveze | 0,00 | 0,00  |